**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETE**

Ikt.szám: Krs/998-14/2019.

**JEGYZŐKÖNYV**

**Készült:** Köveskál Község Önkormányzata Képviselő-testületének 2019. szeptember 23-án 15:00 órakor megtartott nyilvános üléséről.

**Az ülés helye:** Kultúrház Köveskál

**Jelen vannak:**

Györffy Szabolcs alpolgármester

Csonka Alexandra képviselő

Marton Norbert képviselő

Szücs Zoltán képviselő

**Tanácskozási joggal megjelent:**

Tóthné dr. Titz Éva jegyzőt helyettesítő aljegyző

Dr. Takács Katalin aljegyzőt helyettesítő igazgatási csoportvezető

Molnárné Szalai Valéria pénzügyi ügyintéző

Pálffyné Cséri Mónika műszaki ügyintéző

Farkas István főépítész

A jegyzőkönyvet készítette: Csik Tímea jegyzőkönyv-vezető

**Györffy Szabolcs alpolgármester:** köszönt mindenkit, megállapítja, hogy a testület 4 fővel határozatképes. Javasolja, hogy aki a meghívóban szereplő napirendekkel egyetért, kézfeltartással jelezze.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**97/2019. (IX. 23.) HATÁROZATA**

***napirend elfogadásáról***

Köveskál Község Önkormányzata Képviselő-testülete a 2019. szeptember 23-i ülés napirendjét az alábbiak szerint elfogadja:

1.) Köveskál Önkormányzat 2019. évi költségvetéséről szóló   
 2/2019. (II. 25.) rendelet módosítása   
 Előterjesztő: Györffy Szabolcs alpolgármester

2.) Egyes szociális ellátások szabályozásáról szóló   
2/2015. (III. 1.) rendelete módosítása  
Előterjesztő: Györffy Szabolcs alpolgármester

3.) Szociális tűzifa juttatásról rendelet alkotása   
 Előterjesztő: Györffy Szabolcs alpolgármester

4.) Szervezeti és működési szabályzatról szóló   
 13/2013. (X. 02.) rendelet módosítása   
 Előterjesztő: Györffy Szabolcs alpolgármester

5.) Alapítványok, egyesületek támogatási kérelme  
 Előterjesztő: Györffy Szabolcs alpolgármester

6.) Bursa Hungarica Felsőoktatási Önkormányzati   
 Ösztöndíjrendszerhez való csatlakozás   
 Előterjesztő: Györffy Szabolcs alpolgármester

7.) Iskolai körzethatárok véleményezése   
 Előterjesztő: Györffy Szabolcs alpolgármester

8.) Településrendezési eszközök felülvizsgálatával   
kapcsolatos véleményezési szakasz elindítása  
 Előterjesztő: Györffy Szabolcs alpolgármester

9.) Könyvtárellátási szolgáltatásról tájékoztatás   
 Előterjesztő: Györffy Szabolcs alpolgármester

**Györffy Szabolcs alpolgármester:** a lejárt a határidejű határozatokkal kapcsolatosan elmondja, hogy egy valami volt függőben a buszváró és várakozó hely fennmaradási ügye, amely időközben elküldésre került. Javasolja, hogy aki egyetért a lejárt határidejű határozatok végrehajtásáról készült jelentéssel, kézfeltartással szavazzon.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**98/2019. (IX. 23.) HATÁROZATA**

***jelentés elfogadásáról***

Köveskál Község Önkormányzata Képviselő-testülete a lejárt határidejű határozatokról készült jelentést elfogadja.

1. **Köveskál Önkormányzat 2019. évi költségvetéséről szóló   
   2/2019. (II. 25.) rendelet módosítása**

**Györffy Szabolcs alpolgármester:** a költségvetés módosítását az tette szükségessé, hogy szociális tűzifa támogatás került be a költségvetésbe, falugondnoki szolgálat plusz támogatása, a Faluprogram keretében elnyert pályázati támogatás és az óvoda felújítás támogatása is bekerült, valamint egyéb közhatalmi bevételek. Kérdezi, hogy ezzel kapcsolatosan van-e észrevétel. Megállapítja, hogy nincsen, ezért javasolja elfogadásra a költségvetés módosítását.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi rendeletet alkotta:

**KÖVESKÁL KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**11/2019. (X. 07.) ÖNKORMÁNYZATI RENDELETE**

***a 2019. évi költségvetéséről szóló***

***2/2019. (II. 25.) önkormányzati rendelete módosításáról***

**Györffy Szabolcs alpolgármester:** a költségvetés módosításához kapcsolódóan tájékoztatási kötelezettségről is szavazni kell. Kéri, hogy aki el tudja azt fogadni, kézfeltartással jelezze.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**99/2019. (IX. 23.) HATÁROZATA**

***tájékoztatási kötelezettségről***

Köveskál Község Önkormányzata Képviselő-testülete a 2019. évi költségvetés módosításához kapcsolódó tájékoztatási kötelezettséget elfogadja.

1. **Egyes szociális ellátások szabályozásáról szóló 2/2015. (III. 1.) rendelete módosítása**

**Györffy Szabolcs alpolgármester:** ezen rendelet módosításával kapcsolatosan arról lenne szó, hogy a rendkívüli települési támogatás maximális mértékét 30.000 Ft összegben szeretnék meghatározni. Kérdezi, hogy ezzel kapcsolatosan kinek van kiegészítése. Javasolja a szociális ellátásokról szóló rendelet vonatkozó paragrafusának módosítását.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi rendeletet alkotta:

**KÖVESKÁL KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**12/2019. (X. 07.) ÖNKORMÁNYZATI RENDELETE**

***az egyes szociális ellátások szabályozásáról szóló   
2/2015. (III. 1.)önkormányzati rendelete módosításáról***

1. **Szociális tűzifa juttatásról rendelet alkotása**

**Györffy Szabolcs alpolgármester:** ismét szükséges a tűzifa juttatásról rendelet elfogadása. Kérdezi, hogy a feltételrendszerrel egyetért-e a testület.

**Tóthné dr. Titz Éva jegyzőt helyettesítő aljegyző:** kérdezi, hogy a kérelmek benyújtási határidejének megjelölt november 8. napja megfelelő-e.

**Marton Norbert képviselő:** ez az időpont teljesen megfelelő, aki fát szeretne, adja be, ugyanis lesz egy hónapja a kérelem benyújtására.

**Györffy Szabolcs alpolgármester:** javasolja a szociális tűzifa juttatásról szóló rendelet elfogadását.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi rendeletet alkotta:

**KÖVESKÁL KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**13/2019. (X. 07.) ÖNKORMÁNYZATI RENDELETE**

***a szociális célú tűzifa juttatásról***

1. **Szervezeti és működési szabályzatról szóló 13/2013. (X. 02.) rendelet módosítása**

**Györffy Szabolcs alpolgármester:** a rendelet 1. mellékletében lévő kormányzati funkciókat szükséges módosítani. Kérdezi, hogy van-e rendelet módosításával kapcsolatosan észrevétel. Megállapítja, hogy nincsen, ezért javasolja elfogadni a rendelet módosítását.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi rendeletet alkotta:

**KÖVESKÁL KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**14/2019. (X. 07.) ÖNKORMÁNYZATI RENDELETE**

***szervezeti és működési szabályzatáról szóló***

***13/2013.(X.02.) önkormányzati rendelete módosításáról***

1. **Alapítványok, egyesületek támogatási kérelme**

**Györffy Szabolcs alpolgármester:** kettő támogatási kérelem érkezett, az egyik a Medicopter Alapítvány, a másik pedig a Segítő szívvel, jó szándékkal Közhasznú Alapítvány.   
A Medicopter Alapítvány támogatására 25.000 Ft-ot javasol. Kérdezi, hogy ettől eltérő javaslat van-e. Megállapítja, hogy nincsen, ezért javasolja a 25.000 Ft támogatás megállapítását.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**100/2019. (IX. 23.) HATÁROZATA**

***Medicopter Alapítvány támogatásáról***

Köveskál Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 18.) önkormányzati rendelete (a továbbiakban: Ör.) alapján elhatározza, hogy a Medicopter Alapítványt (Székhely: 1081 Budapest, Szilágyi u. 3.) (továbbiakban: Alapítvány) egyszeri 25.000 Ft-tal, azaz Huszonötezer forinttal támogatja.

A támogatás kifizetése egy összegben utalással történik az Alapítvány pénztára javára.

A támogatás célja: eszközök megvásárlásának támogatása

A felhasználás határideje: 2020. december 31.

Az Alapítvány a támogatásról 2021. január 31.-ig köteles elszámolni.

A támogatási cél kormányzati funkciója: 011130 Önkormányzatok és önkormányzati hivatalok jogalkotó és általános igazgatási tevékenysége.

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Alapítvánnyal, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Győrffy Szabolcs, alpolgármester

Határidő:

* a megállapodás megkötésére: 2019. október 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Györffy Szabolcs alpolgármester:** a másik alapítványt pedig nem támogatják, azt javasolja elutasítani.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**101/2019. (IX. 23.) HATÁROZATA**

***támogatási kérelem elutasításáról***

Köveskál Község Önkormányzata Képviselő-testülete Segítő szívvel, jó szándékkal Közhasznú Alapítvány (1157 Budapest, Nyírpalota út 5.) támogatási kérelmét elutasítja.

A képviselő-testület felhívja azalpolgármestert, hogy a kérelmezőt a döntésről értesítse.

Felelős: Györffy Szabolcsalpolgármester.

Határidő: azonnal.

1. **Bursa Hungarica Felsőoktatási Önkormányzati Ösztöndíjrendszerhez való csatlakozás**

**Györffy Szabolcs alpolgármester:** javasolja, hogy csatlakozzon az önkormányzat ehhez az ösztöndíj rendszerhez.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**102/2019. (IX. 23.) HATÁROZATA**

***Bursa Hungarica Felsőoktatási Önkormányzati   
Ösztöndíjrendszerhez való csatlakozásról***

Köveskál Község Önkormányzata elhatározza, hogy csatlakozik a hátrányos helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2020. évi fordulójához.

Kijelenti, hogy a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2020. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

A Képviselő-testület felhatalmazza a polgármestert a csatlakozási nyilatkozat aláírására és felkéri, hogy azt az Emberi Erőforrás Támogatáskezelő részére küldje meg.

Felelős: Györffy Szabolcs, alpolgármester

Határidő: 2019. október 2.

**Györffy Szabolcs alpolgármester:** javasolja, hogy aki egyetért az ösztöndíj rendszerhez kapcsolódó pályázati kiírással, kézfeltartással jelezze.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**103/2019. (IX. 23.) HATÁROZATA**

***A Bursa Hungarica pályázati kiírások jóváhagyásáról***

Köveskál Község Önkormányzata Képviselő-testülete a Bursa Hungarica pályázati kiírásokat jóváhagyja.

A Képviselő-testület felkéri a polgármestert, hogy a pályázati kiírásokat tegye közzé.

Felelős: Györffy Szabolcs alpolgármester

Határidő: 2019. október 4.

1. **Iskolai körzethatárok véleményezése**

**Györffy Szabolcs alpolgármester:** iskolai körzet tekintetében Köveskál Zánkához, illetve Révfülöphöz tartozik. Kérdezi, hogy van-e észrevétel. Megállapítja, hogy nincsen, ezért javasolja a körzethatárok elfogadását.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**104/2019. (IX. 23.) HATÁROZATA**

***Kötelező felvételt biztosító általános iskolai   
körzethatárok véleményezéséről***

Köveskál Község Önkormányzata Képviselő-testülete a Veszprém Megyei Kormányhivatal Veszprémi Járási Hivatala által elkészített a kötelező felvételt biztosító általános iskolai körzethatárokat meghatározó tervezetet megismerte, és arról az alábbi véleménye alakult ki:

* egyetért, azt elfogadja.

Véleménye kialakítása során a Képviselő-testület figyelembe vette, hogy a település jegyzőjének nyilvántartásában Köveskálon lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermek jelenleg nem szerepel.

Utasítja a polgármestert, hogy a határozatot a Veszprém Megyei Kormányhivatal Veszprémi Járási Hivatala részére küldje meg.

Felelős: Györffy Szabolcs polgármester

Határidő: 2019. október 31.

**8.) Településrendezési eszközök felülvizsgálatával kapcsolatos véleményezési  
szakasz elindítása**

**Györffy Szabolcs alpolgármester:** a térképen egyesével átvizsgálva javasolja a kérelmek átbeszélését.

* Hajdú Jánosné kérelméről beszéltek, mindenki ismeri 0173/20 helyrajzi számú ingatlan beépíthetősége – támogatandó,
* Ravatalozó építésének lehetősége az alsó temetőben 610, 609/1 helyrajzi számú ingatlanon – támogatandó,
* Földényiné Láhm Krisztina beépítési kérelme a 0192/19 helyrajzi számú ingatlanon.

**Farkas István főépítész:** itt arról van szó, hogy az adott ingatlanon gyümölcstároló és a lakóépület építésének lehetőségét biztosítsák.

**Györffy Szabolcs alpolgármester:** kérdezi, hogy 7,5 méter homlokzatmagasság, ez nem a ragalja, hanem a gerincmagasság.

**Farkas István főépítész:** igen ez az építménymagasság.

**Györffy Szabolcs alpolgármester:** kérdezi, hogy „Má” övezetből mibe kerülne át.

**Farkas István főépítész:** ugyanazt a beépíthetőséget szeretné, mint Somogyi Zsigmond. Gyakorlatilag ez támogatható, mert az a hátrányuk van, hogy gyümölcsösnél nem engedi ezt a beépíthetőséget, a szőlőnél pedig igen. Azt beszélték meg, hogy ha a megyei terv engedi és nem szól bele a Balaton törvény, akkor miért ne lehetne.

**Györffy Szabolcs alpolgármester:** kérdezi, hogy ez is 80 %-os, mert elég sok mandulát kivágott.

**Farkas István főépítész:** ha nincs előírva a szőlőtelepítés a megyei tervbe, akkor gyümölcsösnél is engednék.

**Györffy Szabolcs alpolgármester:** a Pálffy Gyula kérelméről beszéltek, az rendben.  
 A következő a Vásártér, amely esetében azt beszélték, hogy maradnak a mostani százaléknál.

**Farkas István főépítész:** egy beépítési tanulmánytervet kérnek tőlük a javaslatban.

**Györffy Szabolcs alpolgármester:** vagy egy kismértékű csökkenése a százaléknak.

**Farkas István főépítész:** a következő Kecskés Gábor kérelme, aki a Káli-medence Környezetvédelmi Társaság tagja, aki egy csomó dolgot küldött. Gyakorlatilag a tervezővel egyeztetett módon egy csomó olyan dolgot kér, ami jogszabály szerint nem tehető meg.

**Györffy Szabolcs alpolgármester:** tehát ezt nem támogatják.

**Farkas István főépítész:** így van ez nem támogatható, mert jogszabályba ütközik.

**Györffy Szabolcs alpolgármester:** Sebestyén Zoltán és neje kérelme, a buszmegálló alatti kis helyrajzi számok, tehát amit kérnek, az nem releváns.

**Farkas István főépítész:** nem szükséges, mert anélkül is működik, amit kértek.

**Györffy Szabolcs alpolgármester:** a következők, az alábbiak:

- a 490 helyrajzi számú gyalogút kiszélesítése,

- 0204 helyrajzi számú út meghosszabbítása a 0206 helyrajzi szám terhére, a kővágóörsi határnál egy út véget ér a főút mellett és annak a meghosszabbítása, hogy ki lehessen menni, mert mindenféle illegális utakon járnak be a templomromhoz,

- 053 helyrajzi számú út meghosszabbítása, ami a „Meggyes” mellett feljön út az a felső temetőhöz ki tudna jönni,

- ugyan ehhez kapcsolódik a 03 helyrajzi számból egy kisajátítás lenne, hogy a temetőhöz legyen bejárat, mert jelenleg igazából nincsen útkapcsolata,

- az 531 helyrajzi számú út meghosszabbítása a 0307/4 és 0307/5 helyrajzi számok terhére, ez a focipálya alatt, ahogyan kiér a belterületről az út, gyakorlatilag a focipálya alatti részből lenne kisajátítva a külterületből,

- 0286/3 hrsz - 6 db építési telek köztér és gyalogút kialakítása, ez a Pálffy Endre-féle telek, a 6 telek berajzolása és a patak parton a gyalogút berajzolása,

- 0296/8 hrsz - 9 db építési telek és út kialakítása, ehhez kapcsolódik majd bérleti szerződés.

**Farkas István főépítész:** ebben az esetben a döntés elhalasztásra kerül.

**Györffy Szabolcs alpolgármester:**

* 79 és 84 hrsz terhére gyalogút kialakítása – ez támogatandó kérés, mivel a Kert utcának és a Bozót utcának lenne kapcsolata, ami régen is meg volt ez az átjárás, ezt elméleti vonallal berajzolják,
* 0173/13, 0173/7 és 0173/1 hrsz terhére út kialakítása, ebben az esetben arról van szó, hogy van a patakon egy híd, amihez nem vezet út, mert régen a táblásítás kelet-nyugati volt, most meg 1993-tól észak-déli, így a patak mentén lenne egy út, ami a Püspök-kerti útra kimegy.

**Farkas István főépítész:** ez a kérelem nem biztos, hogy átmegy, a tervező be is írta, hogy az ökológiai folyosó területén az ökológiai folyosók folytonosságát és folyamatossá tételét biztosítani kell, majd véleményezik.

**Györffy Szabolcs alpolgármester:**

* Bárány Gábor kérelme - Zártkerti ingatlanok esetén ne csak kizárólag a szőlő művelési ágba, hanem gyümölcsös művelési ág esetében is lehessen gazdasági épületet építeni.

**Farkas István főépítész:** itt arról van szó, hogy a 3000 m2  feletti ingatlanoknál az „Má” területrészben van egy olyan besorolás, ahol a 3000 m2 feletti 80 %-ban szőlővel beültetett területeknél, főleg a Fekete-hegyi részen, a gyümölcsössel beültetett részen is kéri.

**Györffy Szabolcs alpolgármester:** a hegyközség a szőlőt próbálta támogatni, lehet, hogy ezért nem került be a gyümölcsös.

**Farkas István főépítész:** véleménye szerint olyan szinten támogatható, hogy ha nincsen előírva a Megyei Tervbe, akkor gyümölcsössel betelepíti.

**Györffy Szabolcs alpolgármester:** a következő:

* Varró Gábor kérelme a 484 és 478/3 hrsz ingatlanok telekhatárrendezése kapcsán övezeti határ igazítása.

**Farkas István főépítész:** ezt a telekhatárrendezést nem tudja átvinni, csak akkor, ha a rendezési terven ezt az övezeti határt bejelölik és utána tudja átvezetni a telekalakítást.

**Györffy Szabolcs alpolgármester:** ez a „Kopjafás” területnek az elbirtoklása, térképen bemutatja, de nem látható, hogy hol lenne az övezeti határ.

**Farkas István főépítész:** a közterületet nem lehet módosítani, csak rendezési tervvel, különben nincsen telekhatárrendezés, mert a törzsvagyon és nem forgalomképes ingatlan és ha a térre nem módosítja ezt a vonalat, akkor a telekalakítás nem kivitelezhető.

**Györffy Szabolcs alpolgármester:** kérdezi, hogy ezeket az utakat nem kellene berajzolni a térképen.

**Farkas István főépítész:** azt be lehetne rajzolni, azt akarta, hogy még az utakat is betenni, de a térnél és a közterület határánál a rendezési tervet kell módosítani, különben nem lehet megcsinálni.

**Györffy Szabolcs alpolgármester:** kérdezi, hogy ezt is ne halasszák el, mert elég problémás.

*A képviselő-testület egyetértett a döntés elhalasztásával.*

**Györffy Szabolcs alpolgármester:** a soron következő kérelem: Gömöry Judit 424 helyrajzi számú ingatlant érintő szabályozási vonal törlése. A 424 hrsz a Szűk utca, ebben az esetben az a lényeg, hogy ezt a kérelmet nem támogatják, mert a testületnek volt kérelme, hogy az a vonal igenis maradjon ott, azt kell támogatni, nem a Gömöry Judit kérelmét. A kérelmező pont azt mondja, hogy az ingatlant érintő szabályozási vonalat töröljék, az önkormányzat pedig pont nem ezt akarja.

**Farkas István főépítész:** kérdezi, hogy ez nem az, amivel csak 50 cm-rel lóg be az épületbe.

**Györffy Szabolcs alpolgármester:** nem, ez a Szűk utca átjárásának a biztosítása, piros vonallal volt az előző rendezési tervben, ő kéri ennek a szabályozási vonalnak az eltörlését. Az önkormányzat pedig nem szeretné ezt a szabályozási vonalat eltörölni, tehát ezt a kérelmet nem javasolja támogatni.

Az utolsó: Iglódi Csaba László kérelme 77/2 helyrajzi számú „saját használatú út a közforgalom elől nem elzárható út" –ként történő megjelenítése.

**Farkas István főépítész:** a Pálffyéknál van egy saját használatú út, ahol mások is járnak be és azt közforgalom elől nem elzárhatóvá szeretné tenni, tehát ez a kérelem támogatható.

Még van, amiről nem beszéltek, ez volt a 807-es.

**Györffy Szabolcs alpolgármester:** ezt ő kérte, mert igazából a háza mellett van egy vízelvezető árok, ami véget ér és ha oda befolyik a víz, akkor nincsen igazából jelentősége. Kérdezi, hogy ezzel kapcsolatban mi a vélemény, tulajdonképpen egy sehova nem vezető árok, tehát a funkcióját kellene megváltoztatni.

*A képviselő-testület egyetértett a funkció megváltoztatásával.*

Javasolja olyan határozat meghozatalát, hogy a mellékelt táblázatban szereplőket a főépítész vezesse át a terven.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**105/2019. (IX. 23.) HATÁROZATA**

***Településfejlesztési Koncepció és a Településrendezési eszközök felülvizsgálata véleményezési szakaszának elindításáról***

Köveskál Község Önkormányzatának Képviselő-testülete a településrendezési eszközök felülvizsgálata tekintetében beérkezett kérelmeket a határozat mellékletét képező táblázat tartalmának figyelembevételével fogadja el.

Felkéri a polgármestert, hogy a Korm. rendeletben foglaltaknak megfelelően a véleményezési eljárás megindításáról gondoskodjon.

Felelős: Györffy Szabolcs Zoltán alpolgármester  
Határidő: folyamatos.

**9.)Könyvtárellátási szolgáltatásról tájékoztatás**

**Györffy Szabolcs alpolgármester:** javasolja, hogy a könyvtárellátási szolgáltatásokról készült tájékoztatást fogadja el a testület.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**106/2019. (IX. 23.) HATÁROZATA**

***tájékoztató elfogadásáról***

Köveskál Község Önkormányzata Képviselő-testülete az Eötvös Károly Megyei Könyvtár könyvtárellátási szolgáltatásról készült tájékoztatóját elfogadja és tudomásul veszi.

**Györffy Szabolcs alpolgármester:** megköszöni a részvételt és az ülést 15:25 órakor bezárja.

K.m.f.

Györffy Szabolcs Tóthné dr. Titz Éva

alpolgármester jegyzőt helyettesítő aljegyző